## *Likumprojekts*

**Grozījumi Aizsargjoslu likumā**

 Izdarīt Aizsargjoslu likumā (Latvijas Republikas Saeimas un Ministru Kabineta Ziņotājs,1997, 6 nr.; 2002, 7 nr.; 2003, 15 nr.; 2005, 15 nr.; 2008, 8 nr.; 2009. 12 nr.) šādus grozījumus:

1. Aizstāt visā likumā vārdus „vēja ģenerators” (attiecīgā locījumā) ar vārdiem „vēja elektrostacija” (attiecīgā locījumā);

2. Izteikt 32.1 panta otro daļu šādā redakcijā:

„(2) Aizsargjoslas platums ap vēja elektrostacijām ir 1,5 reizes lielāks nekā vēja elektrostacijas augstums no zemes virsmas līdz būves augstākajam punktam:

1) vēja elektrostacijas ar horizontālu rotācijas asi augstākais punkts ir augstums, ko sasniedz vēja elektrostacijas rotora spārns;

2) vēja elektrostacijas ar vertikālo rotācijas asi augstākais punkts ir vienāds ar rotora ass augstumu vai spārna augstumu atkarībā no vēja elektrostacijas modeļa.”

3. Papildināt Pārejas noteikumus ar 18.punktu šādā redakcijā:

„18. Grozījumi šā likuma 32.1 pantā neattiecas uz vēja elektrostacijām, kas uzbūvētas vai kurām ir izstrādāti un ir spēkā esoši detālplānojumi, akceptēti tehniskie projekti vai izsniegtas būvatļaujas līdz šo grozījumu spēkā stāšanās. Mainoties vēja elektrostaciju augstumam no zemes virsmas līdz būves augstākajam punktam, šajā punktā noteiktām vēja elektrostacijām ir piemērojama likuma 32.1 panta otrajā daļā noteiktā aizsargjosla”.

Iesniedzējs:

Ekonomikas ministrs A.Kampars

Vīza: Valsts sekretārs J.Pūce

14.01.2011; 13:25

197

D.Rekšāne

67013218; Dace.Reksane@em.gov.lv